  ДО

                                                                                   
  ОБЩИНСКИ СЪВЕТ

                                                                                  

  ГРАД КЪРДЖАЛИ

П Р Е Д Л О Ж Е Н И Е

ОТ ЕРОЛ МЮМЮН – КМЕТ НА ОБЩИНА КЪРДЖАЛИ

 
Относно: Предоставяне на новоизграден строеж: ”Водоснабдяване на село Орешница, община Кърджали – публична общинска собственост, за управление на Асоциация по ВиК на обособената територия, обслужвана от „ВиК” ООД, гр. Кърджали
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Кърджали изпълни и реализира строеж: ”Водоснабдяване на село Орешница, община Кърджали.

Строежът е изпълнен с целеви средства от републиканския бюджет  и собствени средства от Община Кърджали  . Той е въведен в експлоатация с Разрешение за ползване                  № ДК-07-Кж-33 от 14.11.2023г.
Съгласно чл.198о, ал.4, във връзка с чл. 198б, т.2 от Закона за водите и Договор за стопанисване, поддържане и експлоатация на ВиК системите и съоръженията и предоставяне на водоснабдителни канализационни услуги, сключен между Асоциацията по ВиК на обособената територия, обслужвана от „ВиК” ООД, гр. Кърджали и ВиК оператора – „Водоснабдяване и канализация” ООД, в сила от 01.04.2016г., изменен и допълнен с Допълнително споразумение №1 от 25.03.2019г., след придобиване на нови ВиК активи от Общината, следва същите да бъдат предоставени за управление на Асоциацията по ВиК на обособената територия, обслужвана от „ВиК“ ООД, гр. Кърджали, за възлагане дейностите по стопанисване, поддържане и експлоатация на Оператора, след въвеждането им в експлоатация. 
Предвид изложеното, след обсъждане и гласуване, предлагам на Общински съвет-Кърджали да приеме следното 











          ПРОЕКТ!

Р Е Ш Е Н И Е :
На основание чл. 21, ал. 1, т. 8 от Закона за местното самоуправление и местната администрация, във вр. с чл. 12, ал. 4 и чл. 8, ал. 2 от Закона за общинската собственост, във вр. с чл. 33 от Наредбата за реда за придобиване, управление и разпореждане с общинско имущество на Община Кърджали и във вр. с чл. 198б, т. 2, чл. 198о, ал. 1 и чл. 198п, ал. 1 от Закона за водите и чл. 4.4, буква в) и г) от Договора за стопанисване, поддържане и експлоатация на ВиК системите и съоръженията и предоставяне на ВиК услуги (Договора), Общински съвет - Кърджали реши:

І. Предоставя новоизградения строеж: ”Водоснабдяване на село Орешница, община Кърджали” за управление на Асоциацията по ВиК на обособената територия, обслужвана от „ВиК” ООД – гр. Кърджали, за възлагане на дейностите по стопанисване, поддържане и експлоатация на ВиК – оператор, а именно „ВиК“ ООД – гр. Кърджали при спазване Закона за водите и Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги от 01.04.2016 г.
ІІ. Възлага на Кмета на Община Кърджали да изпрати уведомително писмо до Асоциация по ВиК на обособената територия, обслужвана от „ВиК“ ООД - гр. Кърджали за строежа и включените в него активи, ведно със заверени копия на строителната документация, изготвена във връзка с изграждането на активите, в това число: Протокол – образец 16; екзекутиви; технически паспорти; инструкции за експлоатация; гаранционни срокове и всякаква друга налична техническа документация, включитено информация, способстваща за описание на активите съгласно характеристиките на Приложение I към Договора и да подпише всички необходими документи за предаване на актива.
КМЕТ НА

ОБЩИНА КЪРДЖАЛИ:……………...………

                                             /ЕРОЛ МЮМЮН/

КМ//

Изготвил: …………..…………

                инж.К. Митовска  - Директор 
                дирекция „ЕТРС” и гл. инженер  
Съгласували:……………………….

Св. Богев – ст. юрисконсулт
